**Nota informativă**

la proiectul Hotărîrii Guvernului cu privire la modificarea Hotărîrii Guvernului nr. 474/2016 pentru aprobarea Regulamentului cu privire la modul de aplicare a facilităţilor fiscale şi vamale la importul mijloacelor de transport cu destinaţie specială

|  |
| --- |
| **1. Denumirea autorului şi, după caz, a participanţilor la elaborarea proiectului** |
|  Prezentul proiect de hotărîre este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Necesitatea inițierii proiectului derivă din angajamentelor stabilite la art.VI din Legenr. 304/2018 pentru modificarea unor acte legislative. Prin urmare, se impune necesitatea revizuirii modului de introducere, de plasare sub regim vamal de import a mijloacelor de transport cu destinație specială. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de lege nu conține norme privind armonizarea legislației naționale cu legislația Uniunii Europene. |
| **4. Principalele prevederi ale proiectului şi evidenţierea elementelor noi** |
|  Proiectul de Hotărîre a Guvernului este elaborat în vederea racordării art.28 litera z) și pct.11 din nota la anexa nr.2 din Legea nr.1380/1997 cu privire la tariful vamal, art.124 alin.(14) din Codul fiscal nr.1163/1997, art.20 alin.(41) din Codul vamal nr.1149/2000 și art.49 alin.(3) din Legea nr.60/2012 cu prevederile Hotărîrii Guvernului nr. 474/2016 pentru aprobarea Regulamentului cu privire la modul de aplicare a facilităților fiscale şi vamale la importul mijloacelor de transport cu destinație specială.Prin prisma proiectului respectiv, sunt revăzute condițiile de plasare în regim vamal de import a mijloacelor de transport cu destinație specială, destinate transportării persoanelor cu dizabilități, fiind exclusă obligația ca mijlocul de transport să fie acordat cu titlu gratuit (donație).Prin urmare, sunt introduse prevederi aferente:- capacității cilindrice a motorului – de pînă la 2500 cm3;- beneficierea de dreptul de a importa cu scutire un mijloc de transport odată la 5 ani (micșorarea termenului de la 7 la 5 ani);- s-a exclus obligația ca la import, mijlocul de transport să fie reutilat în modul corespunzător;- stabilirea obligației ca în certificatul de înmatriculare a mijloacelor de transport specificate la pct.5 lit.a) liniuța unu din Regulament, în rubrica X1 „Mențiuni speciale” urmează să fie făcută mențiunea „Destinație specială”. |
| **5. Fundamentarea economico-financiară** |
|  Conform celor descrise de mai sus, adoptarea prezentului proiect nu comportă cheltuieli. |
| **6. Modul de încorporare a actului în cadrul normativ în vigoare** |
| Prezentul proiect de lege nu necesită abrogarea sau elaborarea unor acte normative noi. |
| **7. Avizarea şi consultarea publică a proiectului** |
|  În scopul respectării prevederilor Legii nr. 239/2008 privind transparenţa în procesul decizional, anunțul privind inițierea procesului de elaborare a proiectului Hotărârii Guvernului cu privire modificarea Hotărîrii Guvernului nr. 474/2016 pentru aprobarea Regulamentului cu privire la modul de aplicare a facilităţilor fiscale şi vamale la importul mijloacelor de transport cu destinație specială, este plasat pe pagina oficială a Ministerului Finanțelor, la compartimentul Transparența decizională/Consultări publice şi va fi asigurată avizarea acestuia de către instituțiile interesate. În conformitate cu prevederile Regulamentului Guvernului aprobat prin Hotărîrea Guvernului nr. 610/2018, prezentul proiect se transmite Cancelariei de Stat pentru înregistrare. Proiectul urmează a fi consultat cu Ministrul Sănătății, Muncii și Protecției Sociale, Ministerul Justiţiei, Centrul Naţional Anticorupţie, Agenția Servicii Publice. |
| **8. Constatările expertizei anticorupţie** |
|  Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor şi propunerilor/recomandărilor la proiectul de lege. |
| **9. Constatările expertizei de compatibilitate** |
|  Proiectul de lege nu conține norme privind armonizarea legislației naționale cu legislația Uniunii Europene |
| **10. Constatările expertizei juridice** |
| Informația referitoare la respectarea normelor de tehnică legislativă va inclusă după recepționarea expertizei juridice în sinteza obiecțiilor şi propunerilor/recomandărilor la proiectul de lege. |

**Ministru** (semnat electronic) **Ion CHICU**